《杂述 其三》
清代·汪师韩

安肃菜如玉，黄芽白笼松。北蔬品无上，广蓄支三冬。

忽忆帮园笋，割鲜四序供。味以涩而腴，矫矫君子风。

阔别今十年，饱饫输山农。南帆竞冬载，乾腊价枉崇。

奚翅市骏骨，虚名竟何庸。

作者简介：（1707—1774）浙江钱塘人，字韩门，又字抒怀，号上湖。雍正十一年进士。官编修、湖南学政。后主莲池书院讲席。少从方苞，得古文义法，中年以后一意穷经。有《观象居易传笺》、《诗学纂闻》、《上湖分类文编》、《理学权舆》等。